Procesul verbal al şedinţei din data de 25.07.2017
Şedinţa a fost condusă de Manager General  Dr. Grasu Alis. 


Au fost nominalizate persoanele care vor participa cu lucrări la Conferința Națională de Medicină de Urgență, din fiecare substație SABIF.

Au fost puse în dicuție neconformitățile constatate cu ocazia ultimului control din partea DSPMB și s-au stabilit măsurile ce se vor lua pentru remedierea acestora.

Măstile de silicon și baloanele de resuscitare dezinfectate vor fi ținute în pungi de plastic cu fermoar iar lamele de laringoscop în pungi de platic obișnuite. La fiecare început de tură echipajul are obligația să verifice funcționalitatea becurilor, bateriilor, etc.

Nu se va face rabat cu sacii pentru deșeuri infectate. Firma care ridică deșeurile trebuie să facă acest lucru la un interval de maxim 48 de ore, să cântărească sacii în prezența personalului SABIF și să emită bon de ridicare cu stampila de distrugere. La vizita următoare se va aduce dovada de distrugere a deșeurilor ridicate, conform contractului încheiat. Șefii de substații au sarcina să se asigure că totul se va derula corect și fluent. Se vor întocmi tabele cu data și cantitatea de deseuri ridicate și distruse.
A fost discutată situația ambulanțelor defecte, sunt în service 20 de mașini de urgență. În atelierul propriu mai sunt 9 mașini defecte. La recepționarea mașinilor reparate va fi prezentă o persoană din Biroul Tehnic.

Se vor face controale inopinante pe mașini, urmărindu-se menținerea curățeniei în ambulanțe, organizarea truselor, etc.

La cursurile de pregătire profesională ALS și TRAUMA de la substația Voluntari nu au participat decât 8 asistenți. Seria următoare a fost anulată din lipsă de participanți. Din acest motiv, persoanele care nu au participat la cursuri și nu au susținut examen, vor da în cadrul evaluării practice anuale de la 1 noiembrie 2017 și examenele (teoretic și practic - pe manechine) de ALS și TRAUMA.
Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

În finalul şedinţei caietele de control de la microstaţii au fost vizate de Managerul General. 
